Budapesti Színházak Éjszakája a Vígszínházban

Budapesti Színházak Éjszakája a Vígszínházban március 23-án!

Vegyenek részt a Vígszínház változatos programjain!

Az alagsori büfében 15 órától egészen estig Víg Könyvklubot tartunk, ahol beszélgetéseket hallgathatnak a Vígszínház történetéről a témában megjelent könyvek kapcsán. A helyszínen könyvvásár és dedikálás is lesz. A könyvklub résztvevői: Fesztbaum Béla, Gellért-Robinik Péter, Hullan Zsuzsa, Illyés Ákos.

15 órakor a Krum című előadásunkat nézhetik meg a Pesti Színházban. Hanoch Levin elgondolkodtató remekműve fájdalmasan őszintén beszél a szerelemről, a magányról és a kilátástalanságról? Vajon van kiút ebből a bizonytalanságból?

Délután 17 órakor szeretettel várunk minden érdeklődőt Franz Kafka A kastély című előadásunkra és utána a közönségtalálkozóra! A nézőknek lehetőségük lesz feltenni a darabbal kapcsolatos kérdéseiket és izgalmas háttérinformációkat is megtudhatnak.

Este 21 órakor a Házi Színpadon nézhetik meg a legújabb bemutatónkat a Csodát, Dino Benjamin rendezésében. Schwajda György komédiája tele van szívbemarkoló helyzetkomikumokkal, egymásért vállalt kölcsönös hazugságokkal és a közösségben megnyilvánuló emberséggel.

Vígszínház programjai: https://budapestiszinhazakejszakaja.hu/programok.html#vigszinhaz

Jegyvásárlás: https://budapestiszinhazakejszakaja.jegy.hu/

Karszalaggal kapcsolatos információk: https://budapestiszinhazakejszakaja.hu/kisokos.html

Sajtókapcsolat:

* sajto@vigszinhaz.hu

|  |  |
| --- | --- |
|  | © Vígszínház |

Eredeti tartalom: Vígszínház

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/10889/budapesti-szinhazak-ejszakaja-a-vigszinhazban/